
ΤΕΥΧΟΣ ΔΕΥΤΕΡΟ 


Αρ 


. Φύλλου 1340 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της αριθμ. 1332/93570/23-8-2016 
(Β' 2848) απόφασης του Υπουργείου Αγροτικής 
Ανάπτυξης και Τροφίμων. 

2 Φυτοϋγειονομικά μέτρα για την ασφαλή διακίνη¬ 
ση από τη νήσο Κρήτη εκτός Κρήτης κονδύλων 
πατάτας που δεν προορίζονται για φύτευση, για 
την πρόληψη της εξάπλωσης του επιβλαβούς 
οργανισμού καραντίνας της πατάτας ϋθνίόΒεΐθΐ· 
ΐΎΐίεάίςΒηθπείε ευόερ. εθρθάοηίευε (δρίθΚθίτηθηη 
και Κοΐΐάοίί) ϋθνίε θΐ βΙ ((Ιιηε). 


ΑΠΟΦΑΣΕΙΣ 

Αριθμ. 558/39122 (1) 

Τροποποίηση της αριθμ. 1332/93570/23-8-2016 
(Β' 2848) απόφασης του Υπουργείου Αγροτικής 
Ανάπτυξης και Τροφίμων. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Των περιπτώσεων γ και ε της παρ. 5 του άρθρου 19 
του ν. 4351/2015 «Βοσκήσιμες γαίες Ελλάδας και άλλες 
διατάξεις» (Α' 164), όπωςαντικαταστάθηκεμετηνπαρ. 1 
του δέκατου άρθρου του ν. 4405/2016 (Α' 129) και ισχύει. 

β)Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (Α' 98). 

2. Την αριθμ. 873/55993/20-5-2015 απόφαση του 
Υπουργού και του Αναπληρωτή Υπουργού Παραγωγι¬ 
κής Ανασυγκρότησης Περιβάλλοντος και Ενέργειας «Κα¬ 
τανομή βοσκοτόπων στους κτηνοτρόφους της χώρας» 
(Β' 942), όπως ισχύει. 

3. Την αριθμ. Υ200/21-11-2016 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Ιωάννη 
Τσιρώνη» (Β' 3755). 


4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Τροποποιούμε την αριθμ. 1332/93570/23-08-2016 
(Β' 2848) απόφαση του Αναπληρωτή Υπουργού Αγροτι¬ 
κής Ανάπτυξης και Τροφίμων ως εξής: 

1. Η περίπτωση γ της παραγράφου 4 του άρθρου 2 
καταργείται. 

2. Το άρθρο 3 αντικαθίσταται ως εξής: 

« Άρθρο 3 

Διαδικασία μίσθωσης βοσκήσιμων γαιών 

1. Μετά την κύρωση των καταστάσεων κατανομής των 
επιλέξιμων βοσκοτόπων, οι αρμόδιες ΔΑΟΚ υπολογί¬ 
ζουν το ύψος του μισθώματος για κάθε κτηνοτρόφο και 
διαβιβάζουν σχετικούς πίνακες στους αρμόδιους Δή¬ 
μους, στα όρια των οποίων βρίσκεται ο κάθε επιλέξιμος 
βοσκότοπος. Οι Δήμοι συμπληρώνουν τους παραπάνω 
πίνακες, ενσωματώνοντας τυχόν μη επιλέξιμες βοσκήσι¬ 
μες εκτάσεις, οι οποίες έχουν κατανεμηθεί σε εφαρμογή 
του άρθρου 7 της αριθμ. 873/55993/20-5-2015 (Β' 942) 
υπουργικής απόφασης και υπολογίζουν το σχετικό μί¬ 
σθωμα για τις μη επιλέξιμες βοσκήσιμες εκτάσεις. 

2. Οι κτηνοτρόφοι καλούνται από το Δήμο στην πε¬ 
ριφέρεια του οποίου βρίσκεται η βοσκήσιμη γαία που 
τους έχει κατανεμηθεί, προκειμένου να λάβουν γνώση 
ενυπόγραφα σχετικά με τα στοιχεία της κατανεμηθείσας 
έκτασης. Οι κτηνοτρόφοι ειδοποιούνται με κάθε πρό¬ 
σφορο μέσο, από τον αρμόδιο Δήμο, για το χρόνο και 
τον τόπο που θα γίνει η ενυπόγραφη ενημέρωση. Κτη- 
νοτρόφοι, οι οποίοι δεν ανταποκρίνονται στο κάλεσμα 
του Δήμου εντός δέκα (10) ημερών ή κτηνοτρόφοι των 
οποίων ο τόπος διαμονής δεν βρίσκεται εντός του Δή¬ 
μου, ενημερώνονται με συστημένη επιστολή. 

3. Για κάθε κτηνοτρόφο εκτυπώνεται από το Δήμο 
έντυπο κατανομής βοσκήσιμης γαίας σε δύο αντίτυπα, 
το οποίο επέχει θέση σύμβασης μίσθωσης και στο οποίο 
αναγράφονται οι εξής πληροφορίες: 

α) τα στοιχεία του μισθωτή (ονοματεπώνυμο, πατρώ¬ 
νυμο, ΑΦΜ, διεύθυνση κατοικίας, διεύθυνση - τοποθεσία 
εγκατάστασης κτηνοτροφικής εκμετάλλευσης), 

β) το εμβαδόν της υπό μίσθωση βοσκήσιμης γαίας, 

γ) το τοπωνύμιο - θέση, Δήμο και Περιφερειακή Ενό¬ 
τητα που βρίσκεται η υπό μίσθωση βοσκήσιμη γαία και 
τον κωδικό αγροτεμαχίου αναφοράς, 
δ) η διάρκεια της μίσθωσης, η οποία δεν μπορεί να υπερ¬ 
βαίνει τον οριζόμενο στο άρθρο 4 ν. 4351 /2015 χρόνο, 
ε) η επιλεξιμότητα ή μη της υπό μίσθωση βοσκήσιμης 
γαίας, 

στ) η κυριότητα της έκτασης (δημόσια ή δημοτική), 
ζ) το ύψος του μισθώματος. 

4. Ο ενδιαφερόμενος κτηνοτρόφος λαμβάνει γνώση 
προσυπογράφοντας το έντυπο και παραλαμβάνει ένα 
αντίγραφο.Το δεύτερο αντίγραφο παραμένει στο Δήμο 
εάν πρόκειται για δημοτική έκταση ή αποστέλλεται στην 
αρμόδια ΔΑΟΚ, εάν πρόκειται για δημόσια έκταση. Στην 
περίπτωση που ο κτηνοτρόφος έχει ενημερωθεί με συ¬ 
στημένη επιστολή, στο αντίγραφο που παραμένει στο 
Δή μο ή αποστέλλεται στην αρμόδια ΔΑΟΚ επισυνάπτε¬ 
ται και το αποδεικτικό αποστολής. 

5. Η αρμόδια ΔΑΟΚ ή ο Δήμος κατά περίπτωση, ενημε¬ 
ρώνουν τον ΟΠΕΚΕΠΕ επισυνάπτοντας στη διαδικτυακή 
εφαρμογή το έντυπο κατανομής. 

6. Οι κατανεμηθείσες μη επιλέξιμες βοσκήσιμες γαίες 
αποτυπώνονται στην ενιαία αίτηση ενίσχυσης.» 

3. Η παράγραφος 1 του άρθρου 5 αντικαθίσταται ως 
εξής: 

«1. Οι κτηνοτρόφοι στους οποίους έχει κατανεμηθεί 
δημόσια ή δημοτική βοσκήσιμη γαία υποχρεούνται στην 
πληρωμή του οφειλόμενου μισθώματος, για το οποίο 
έχουν λάβει γνώση σύμφωνα με την παρ. 4 του άρθρου 

3, εντός τριμήνου από την ενημέρωση τους, με την επι¬ 
φύλαξη των παρ. 2 και 3 του άρθρου 7.» 

4. Το άρθρο 7 αντικαθίσταται ως εξής: 

« Άρθρο 7 

Έναρξη εφαρμογής - μεταβατικές διατάξεις 

1. Η πρώτη εφαρμογή αυτής της απόφασης αφορά 
διορθώσεις που θα ενσωματωθούν στην κατανομή του 
έτους 2017. 

2. Οι οφειλές που βεβαιώνονται από την κατανομή του 
έτους 2016, σύμφωνα με τη διαδικασία των άρθρων 3 και 

4, καταβάλλονται εντός του πρώτου εξαμήνου του 2017. 
Μη καταβολή της βεβαιωμένης οφειλήςτου έτους 2016, 
συνεπάγεται ανάκληση της κατανομής της βοσκήσιμης 
γαίας με απόφαση της Επιτροπής για το 2018. 

3. Οι οφειλές που βεβαιώνονται από την κατανομή 
του έτους 2017, ύστερα από ενσωμάτωση τυχόν διορ¬ 
θώσεων σύμφωνα με τη διαδικασία των άρθρων 3 και 
4, καταβάλλονται μέχρι το τέλος του 2017.» 

Άρθρο 2 

Έναρξη ισχύος 

Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2017 

Ο Αναπληρωτής Υπουργός 

ΙΩΑΝΝΗΣ ΤΣΙΡΩΝΗΣ 


Αριθμ. 3885/36142 (2) 

Φυτοϋγειονομικά μέτρα για την ασφαλή διακί¬ 
νηση από τη νήσο Κρήτη εκτός Κρήτης κονδύ¬ 
λων πατάτας που δεν προορίζονται για φύτευση, 
για την πρόληψη της εξάπλωσης του επιβλαβούς 
οργανισμού καραντίνας της πατάτας ΟβνίΙοβοΐβΓ 
Γηίςήί99ηθΠ5ί5 $υ&5ρ. 5θρθάοπίςυ5 (5ρίθΚθππ3ηη 
και Κοΐΐήοίί) 03νΪ5 θΐ 31 (Οιτιϊ). 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 8 του ν. 2147/1952 «Περί προλήψεως 
και καταστολής των ασθενειών και εχθρών των φυτών 
και περί οργανώσεωςτηςφυτοπαθολογικής Υπηρεσίας» 
(Α' 155). 

β) Της παραγράφου 1 του άρθρου 16 του π.δ. 365/2002 
«Μέτρα προστασίας κατά της εισαγωγής από άλλο κρά¬ 
τος μέλος ή τρίτη χώρα στη Χώρα ή μέσω αυτής σε άλλο 
κράτος μέλος της Κοινότητας οργανισμών επιβλαβών 
για τα φυτά ή τα φυτικά προϊόντα και κατά της εξάπλω¬ 
σης τους στο εσωτερικό της, σε συμμόρφωση προς την 
οδηγία 2000/29/Ε.Κ. του Συμβουλίου και των Οδηγιών 
92/90/ΕΟΚ, 93/50/ΕΟΚ, 93/51/ΕΟΚ, 94/3/ΕΟΚ, 2001/32/ 
ΕΚ, 2001/33/ΕΚ, 2002/28/ΕΚ και 2002/29/ΕΚ της Επιτρο¬ 
πής» (Α' 307), όπως τροποποιήθηκε και ισχύει. 

γ) Του άρθρου 90 του Κώδικα Νομοθεσίαςγια την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ. 63/2005 (Α' 98). 

δ) Του άρθρου 11 της αριθμ. 399882/5-9-1994 από¬ 
φασης του Υπουργού Εθνικής Οικονομίας και του Υφυ¬ 
πουργού Γεωργίας «Μέτρα για την καταπολέμηση του 
παθογόνου βακτηρίου των γεωμήλων ΟΕΑνίΒΑΟΤΕΒ 
ΜΙΟΗΙΟΑΝΕΝ5Ι5 5ρρ. 5ΕΡΕϋΟΝΙ0υ5 (5ΡΙΕΚΕΚΜΑΝΝ 
και ΚΟΤΤΗΟΡΡ) ϋΑ\/Ι5 θΐ 31. σε συμμόρφωση προς την 
Οδηγία 93/85/ΕΟΚτου Συμβουλίου» (Β' 743), όπωςτρο- 
ποποιήθηκε και ισχύει. 

2. Το ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης-Πρόγραμμα 
Καλλικράτης» (Α' 87) και τα σε εκτέλεση αυτού εκδοθέ- 
ντα προεδρικά διατάγματα. 

3. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

4. Την αριθμ. 11226/133908/30-11-2016 απόφαση του 
Πρωθυπουργού και του Υπουργού Αγροτικής Ανάπτυξης 
και Τροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Βασίλειο Κόκκαλη» 
(Β' 3903). 

5. Το γεγονός ότι αν και διαπιστώθηκε η παρουσία 
του επιβλαβούς οργανισμού καραντίνας της πατά¬ 
τας ΟΐΒνίόΒςΐθΓ ιπίςήί93ηθη5ί5 5υ05ρ. 5θρθάοπίςυ5 
(δρίθΚθππΒηπ και ΚοΐΐάοίΤ) ϋ3νί5 θΐ βΙ. στο οροπέδιο 
Λασιθίου και σε άλλες περιοχές της νήσου Κρήτης από 
το 1997, δεν διαπιστώνεται για διάστημα μεγαλύτερο της 
τελευταίας τριετίας, η παρουσία του ως άνω επιβλαβούς 
οργανισμού στο Οροπέδιο Λασιθίου και στις υπόλοιπες 
περιοχές της νήσου Κρήτης. 





Τεύχος Β' 1340/20.04.2017 

6. Τις διαπιστώσεις της γενικής επιθεώρησης παρα¬ 
κολούθησης που πραγματοποιήθηκε απάτη 00-5ΑΝΤΕ 
(ΟίΓθεΐοΓΒΐθ Ρ - ΗθβΙϊΓι 3ηά ίοοά 3υάίΐ5 3πεΙ 3Π3ΐγ5ΐ5) στη 
χώρα μας από τις 8 έως 17 Δεκεμβρίου 2015 σχετικά με 
το προφίλ της χώρας και την πρόοδο των ενεργειών των 
αρμοδίων αρχών σχετικά με τις ανοικτές συστάσεις των 
ειδικών επιθεωρήσεων. Ειδικότερα δε των συστάσεων 
που αφορούν της ενέργειες της χώρας μας σχετικά με 
την κατάσταση του επιβλαβούς οργανισμού καραντίνας 
□ΒνίΕοεΐθΓ ΓηίείΊί93ηθη5ί5 5υ05ρ. 5θρθάοπίευ5 στο ορο¬ 
πέδιο Λασιθίου της Νήσου Κρήτης. 

7. Την από 03-03-2017 εισήγηση της Διεύθυνσης Προ¬ 
στασίας Φυτικής Παραγωγής του Υπουργείου Αγροτικής 
Ανάπτυξης και Τροφίμων. 

8. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Σκοπός - Πεδίο εφαρμογής 
Με την παρούσα απόφαση λαμβάνονται πρόσθετα 
φυτοϋγειονομικά μέτρα για την ασφαλή διακίνηση από 
τη νήσο Κρήτη εκτός Κρήτης κονδύλων πατάτας που 
δεν προορίζονται για φύτευση, απαλλαγμένων από το 
ϋΒνίβΒεΐθΓ ιηίεΜ93ηθη5ί5 5υ05ρ. 5θρθάοηίευ5. 

Άρθρο 2 

Αρμόδιες αρχές 

Αρμόδιες αρχές για την εφαρμογή των διατάξεων της 
παρούσας απόφασης, για θέματα αρμοδιότητάς τους 
αντίστοιχα, είναι: 

α) Οι Διευθύνσεις Αγροτικής Οικονομίας και Κτηνιατρι¬ 
κής (ΔΑΟΚ) των Περιφερειακών Ενοτήτων. 

β) Το Περιφερειακό Κέντρο Προστασίας Φυτών και 
Ποιοτικού Ελέγχου Ηρακλείου της Διεύθυνσης Αποκε¬ 
ντρωμένων Υπηρεσιών Κρήτης του Υπουργείου Αγρο¬ 
τικής Ανάπτυξης και Τροφίμων (ΠΚΠΦ και ΠΕ Ηρακλεί¬ 
ου), το οποίο συνδράμει τις ΔΑΟΚ των Περιφερειακών 
Ενοτήτων της περιοχής δικαιοδοσίας του, ύστερα από 
έγγραφο αίτημά τους. 

γ) Τα ακόλουθα εργαστήρια, για τις εργαστηριακές 
αναλύσεις των επίσημων δειγμάτων που λαμβάνονται 
από της αρμόδιες αρχές των περ. α' και β': 
αα) το Μπενάκειο Φυτοπαθολογικό Ινστιτούτο, 
ββ) Το Εργαστήριο Φυτοπαθολογίας - Βακτηριολογί¬ 
ας του Τ μή ματος Τεχνολόγων Γεωπόνων της Σχολής Τε- 
χνολογίας Γεωπονίας καιΤεχνολογίαςΤροφίμων τουΤΕΙ 
Κρήτης, σε συνεργασία με το ΠΚΠΦ και ΠΕ Ηρακλείου. 

Άρθρο 3 

Πρόσθετα μέτρα 

Με την επιφύλαξη των μέτρων που καθορίζονται στην 
αριθμ. 399882/5-9-1994 απόφαση των Υπουργών Εθνικής 
Οικονομίας και Γεωργίας (Β' 743), όπως αυτή έχει τρο¬ 
ποποιηθεί και ισχύει κάθε φορά, τα πρόσθετα μέτρα του 
άρθρου 1, όσον αφορά τη νήσο Κρήτη, έχουν ως εξής: 
α) Απαγορεύεται η παραγωγή πατατόσπορου. 
β) Απαγορεύεται η φύτευση και η διακίνηση μη πιστο¬ 
ποιημένου πατατόσπορου. 


γ) Απαγορεύεται κόνδυλοι πατάτας που δεν προορί¬ 
ζονται για φύτευση και είναι καταγωγής νήσου Κρήτης 
να διατίθενται για φύτευση ή να φυτεύονται. 

δ) Μετά από έγκριση της ΔΑΟΚ της οικείας Περιφερει¬ 
ακής Ενότητας, ένας παραγωγός κονδύλων πατάτας που 
δεν προορίζονται για φύτευση, μπορεί να χρησιμοποιεί 
για την κάλυψη μόνο των αναγκών της εκμετάλλευσης 
του σε πατατόσπορο, κονδύλους πατάτας που προέρ¬ 
χονται από ιδία παραγωγή, εφόσον αυτοί οι κόνδυλοι 
προέρχονται από παρτίδα που έχει ελεγχθεί επισήμως 
και πληρούν τις ισχύουσες φυτοϋγειονομικές απαιτήσεις. 

ε) Η διακίνηση εκτός νήσου Κρήτης των κονδύλων πα¬ 
τάτας που δεν προορίζονται για φύτευση και παράγονται 
στη νήσο Κρήτη, επιτρέπεται μόνο εφ' όσον πληρούνται 
οι απαιτήσεις που καθορίζονται στο άρθρο 6. 

στ) Απαγορεύεται η διακίνηση κονδύλων πατάτας που 
δεν προορίζονται για φύτευση και έχουν παραχθεί στη 
νήσο Κρήτη, εφ' όσον δεν φέρουν επί της συσκευασίας 
τους την προβλεπόμενη σήμανση (ετικέτα) του Υποδείγ¬ 
ματος III του Παραρτήματος του άρθρου 7. 

ζ) Απαγορεύεται η διακίνηση κονδύλων πατάτας που 
δεν προορίζονται για φύτευση και έχουν παραχθεί στη 
νήσο Κρήτη, εφόσον η αποστολή δεν συνοδεύεται από 
το σχετικό έγγραφο έγκρισης διακίνησης του Υποδείγ¬ 
ματος II του Παραρτήματος του άρθρου 7, το οποίο εκ- 
δίδεται σύμφωνα με τη διαδικασία του άρθρου 4. 

η) Όλη η προς διακίνηση ποσότητα κονδύλων πατάτας 
πρέπει να είναι συσκευασμένη. 

Άρθρο 4 

Διαδικασία έγκρισης διακίνησης κονδύλων 

πατάτας καταγωγής Κρήτης 

1. Κάθε φυσικό ή νομικό πρόσωπο που προτίθεται να 
διακινήσει εκτός Κρήτης κονδύλους πατάτας καταγωγής 
Κρήτης, που δεν προορίζονται για φύτευση, υποβάλει 
στην αρμόδια ΔΑΟΚ σχετική αίτηση, σύμφωνα με το 
υπόδειγμα I του Παραρτήματος του άρθρου 7. 

2. Μετά την υποβολή της αίτησης, οι αρμόδιες αρ¬ 
χές των περ. α' και β' του άρθρου 2 προβαίνουν στη 
διενέργεια των σχετικών δειγματοληψιών και ελέγχων, 
σύμφωνα με την κείμενη νομοθεσία. 

3. Μετά την ολοκλήρωση των ελέγχων και με βάση τα 
αποτελέσματα αυτών, η αρμόδια ΔΑΟΚ εκδίδει έγγραφο 
έγκρισης ή μη διακίνησης, σύμφωνα με το υπόδειγμα II 
του Παραρτήματος του άρθρου 7. 

4. Η έγκριση αφορά ολόκληρη την ποσότητα των 
κονδύλων στην οποία έγινε δειγματοληψία και έλεγχος. 
Από την ποσότητα αυτή υπάρχει δυνατότητα πώλησης 
του συνόλου ή μικρότερων τμημάτων - μέχρι εξάντλη¬ 
σης της - υπό την προϋπόθεση ότι αυτός που διαθέτει 
την πατάτα τηρεί πλήρες αρχείο διακίνησης (π.χ. δελτία 
αποστολής κλπ.) και το άθροισμα όλων των επιμέρους 
ποσοτήτων που διατέθηκαν τμηματικά δεν υπερβαίνει 
την εγκεκριμένη ποσότητα. 

Άρθρο 5 

Υποβολή στοιχείων και κοινοποιήσεων 
1. Οι ΔΑΟΚ από και προς τις περιοχές αρμοδιότητας 
των οποίων διακινούνται εκτός Κρήτης κόνδυλοι πατά- 

τας που δεν προορίζονται για φύτευση και έχουν πα- 
ραχθεί στη νήσο Κρήτη, υποβάλλουν στη Διεύθυνση 
Προστασίας Φυτικής Παραγωγής της Γενικής Διεύθυνσης 
Βιώσιμης Φυτικής Παραγωγής του Υπουργείου Αγροτι¬ 
κής Ανάπτυξης και Τροφίμων κάθε χρόνο πριν από τις 
30 Ιουνίου: 

α) Πληροφορίες σχετικές με τις διακινηθείσες σύμ¬ 
φωνα με την παρούσα απόφαση ποσότητες κονδύλων 
πατάτας στη διάρκεια της προηγούμενης εμπορικής 
περιόδου. 

β) Λεπτομερή τεχνική έκθεση σχετικά με τις επιθεω¬ 
ρήσεις και τα δεδομένα των εργαστηριακών δοκιμών 
για τυχόν λανθάνουσα μόλυνση στις διακινηθείσες σύμ¬ 
φωνα με την παρούσα απόφαση ποσότητες κονδύλων 
πατάτας και 

γ) Αντίγραφα των σχετικών εγγράφων έγκρισης δια¬ 
κίνησης της παρ. 3 του άρθρου 4. 

2. Οι αρμόδιες αρχές του άρθρου 2 υποχρεούνται να 
τηρούν αρχεία για τις υπηρεσίες που διενεργούν για δέκα 
(10) χρόνια, τα οποία είναι διαθέσιμα σε κάθε έλεγχο. 

Άρθρο 6 

Εγγραφή στο φυτοϋγειονομικό μητρώο - 

Λοιπές απαιτήσεις κατά τη διακίνηση - Κυρώσεις 

1. Κάθε φυσικό ή νομικό πρόσωπο που παράγει, απο¬ 
θηκεύει, συγκεντρώνει, συσκευάζει, μεταποιεί ή διακινεί 
κονδύλους πατάτας που δεν προορίζονται για φύτευ¬ 
ση, καταγωγής νήσου Κρήτης, εγγράφεται στο φυτο- 
ϋγειονομικό μητρώο, σύμφωνα με το άρθρο 13 του 
π.δ. 365/2002 (Α' 307) και έχει τις υποχρεώσεις που προ- 
βλέπονται στο άρθρο αυτό. 


2. Οι κόνδυλοι πατάτας καταγωγής Κρήτης, που δεν 
προορίζονται για φύτευση στην υπόλοιπη Χώρα, υπάγο¬ 
νται πριν από τη διακίνηση τους εκτός Κρήτης σε καθε¬ 
στώς επίσημου ελέγχου, σύμφωνα με την κείμενη φυτο- 
ϋγειονομική νομοθεσία, για να διασφαλίζεται η απουσία 
του ϋθνίβθςΐθΐ- ιτιίεΜςδηθηδίί 5υ05ρ. 5θρθάοηίευ5. 

3. Για τη διακίνηση εκτός Κρήτης κονδύλων πατάτας 
καταγωγής Κρήτης, που δεν προορίζονται για φύτευση, 
απαιτείται η πλήρης εφαρμογή του προγράμματος επί¬ 
σημων επισκοπήσεων (5υη/θγ5) σχετικά με τον επιβλαβή 
οργανισμό καραντίνας (Ζώνίάθεΐθΐ- ηηίεΓι^Βηθηϊίϊ 5υ05ρ. 
5θρθάοηίευ5. 

4. Η συσκευασία κονδύλων πατάτας, που δεν προο¬ 
ρίζονται για φύτευση, γίνεται υπό την καθοδήγηση των 
Διευθύνσεων Αγροτικής Οικονομίας και Κτηνιατρικής 
των Περιφερειακών Ενοτήτων και του Περιφερειακού 
Κέντρου Προστασίας Φυτών και Ποιοτικού Ελέγχου 
Ηρακλείου Κρήτης, ιδιαίτερα δε ως προς την διάθεση 
των αποβλήτων που προκύπτουν, ώστε να αποτραπεί 
κάθε κίνδυνος εξάπλωσηςτου ΟθνίβθςίθΓ ηηίςΓιί93ηθη5ί5 
5υ05ρ. 5θρθάοπίευ5 μέσω κονδύλων με πιθανή λανθά¬ 
νουσα μόλυνση. 

5. Στους παραβάτες της παρούσας απόφασης επι¬ 
βάλλονται οι διοικητικές και οι ποινικές κυρώσεις που 
προβλέπονται στα άρθρα 34α και 35 αντίστοιχα του 
ν. 2147/1952 (Α' 155), όπως αυτά έχουν τροποποιηθεί 
και ισχύουν κάθε φορά. 

Άρθρο 7 
Παράρτημα 

Στην παρούσα απόφαση προσαρτάται Παράρτημα 
που αποτελεί αναπόσπαστο μέρος αυτής και έχει ως 
εξής: 




Τεύχος Β' 1340/20.04.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


12613 


ΠΑΡΑΡΤΗΜΑ 
ΥΠΟΔΕΙΓΜΑ I 


Αίτηση έγκρισης διακίνησης κονδύλων πατάτας που δεν προορίζονται για φύτευση προέλευσης νήσου Κρήτης. 


ΣΤΟΙΧΕΙΑ ΑΠΟΣΤΟΛΕΑ 

1) ΟΝΟΜΑΤΕΠΩΝΥΜΟ -ΕΠΩΝΥΜΙΑ 

(για φυσικά πρόσωπα):. 

2) ΕΠΩΝΥΜΙΑ (για νομικά πρόσωπα): 

3) ΑΦΜ:. 

4) ΔΙΕΥΘΥΝΣΗ:. 

5) ΤΗΛ:. 

6) Ε-ΜΑΙΙ:. 

7) ΕΑΧ:. 

8) ΑΡΙΘΜΟΣ ΦΥΤΟΥΓΕΙΟΝΟΜΙΚΟΥ ΜΗΤΡΩΟΥ:. 

Ημερομηνία. 

ΠΡΟΣ 

ΔΑΟΚ. 

ΤΜΗΜΑ ΠΟΙΟΤΙΚΟΥ ΚΑΙ ΦΥΤ/ΚΟΥ ΕΛΕΓΧΟΥ 

Σας γνωρίζουμε ότι προτιθέμεθα να διακινήσουμε 

εκτός Κρήτης κονδύλους πατάτας, που δεν προορί¬ 
ζονται για φύτευση και έχουν παραχθεί στην Κρήτη 

και παρακαλούμε για την διενέργεια των προβλε- 

πόμενων φυτοϋγειονομικών ελέγχων προκειμένου 

να χορηγηθεί σχετική έγκριση διακίνησης. 

ΣΤΟΙΧΕΙΑΤΩΝ ΠΡΟΣ ΕΛΕΓΧΟ ΚΟΝΔΥΛΩΝ ΠΑΤΑΤΑΣ 

Α) ΠΡΟΕΛΕΥΣΗ 

1 )Π.Ε. 

2) Τοπική Κοινότητα. 

3) Τοποθεσίες Αγροτεμαχίων Καλλιέργειας - 

Συντεταγμένες. 

Β) ΠΟΣΟΤΗΤΑ. 

Γ) ΠΟΙΚΙΛΙΑ. 

Δ) ΤΟΠΟΣ ΔΕΙΓΜΑΤΟΛΗΨΙΑΣ 

ΑΓΡΟΣ 

ΑΠΟΘΗΚΗ 

ΣΥΣΚΕΥΑΣΤΗΡΙΟ 


Ο/Η αιτ /δηλ 

(ονοματεπώνυμο και υπογραφή) 























12614 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 340/20.04.2017 


ΥΠΟΔΕΙΓΜΑ II 

Έγγραφο έγκρισης ή μη έγκρισης διακίνησης εκτός Κρήτης κονδύλων πατάτας που δεν προορίζονται 

για φύτευση προέλευσης νήσου Κρήτης 



ΥΠΟΔΕΙΓΜΑ III 

Ετικέτα (προβλεπόμενη σήμανση) 


1. ΕΙΔΟΣ: ΠΑΤΑΤΑ ΒΡΩΣΙΜΗ 

2. ΠΕΡΙΟΧΗ ΚΑΤΑΓΩΓΗΣ: 

3. ΑΡΙΘΜΟΣ ΠΑΡΤΙΔΑΣ: 

4. ΑΡΙΘΜΟΣ ΦΥΤ/ΚΟΥ ΜΗΤΡΩΟΥ: 

5. ΑΡΙΘΜΟΣ ΕΓΚΡΙΣΗΣ ΔΙΑΚΙΝΗΣΗΣ: 
ΑΠΑΓΟΡΕΥΕΤΑΙ Η ΦΥΤΕΥΣΗ 


α) Η ετικέτα πρέπει να είναι κατάλληλου μεγέθους, ώστε να είναι ευανάγνωστη και με ανεξίτηλη γραφή, 
β) Η ετικέτα πρέπει να είναι σταθερά προσαρτημένη επί της συσκευασίας και σε περίοπτη θέση αυτής. 

Άρθρο 8 

Καταργούμενες διατάξεις 

Από την έναρξη ισχύος της παρούσας απόφασης, καταργείται η αριθμ. 94837/2000 απόφαση του Υφυπουργού 
Γεωργίας (Β' 654), όπως τροποποιήθηκε και ισχύει. 

Άρθρο 9 
Έναρξη ισχύος 

Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Απριλίου 2017 

Ο Υπουργός Ο Υφυπουργός 

ΕΥΑΓΓΕΛΟΣ ΑΠΟΣΤΟΛΟΥ ΒΑΣΙΛΕΙΟΣ ΚΟΚΚΑΛΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























